|  |
| --- |
| **ROMPLAN**  Rom: Språkrommet/bord-aktiviteter (spiserommet)  Fløy: Vig/2åringene  Periode: 2020/2021  Hovedansvarlig: |
| **Generell informasjon og retningslinjer for rommet:** |
| **Spisesituasjon:**   * Barna spiser her, skal oppleve selvstendighet i måltidsituasjoner (vaske hender og ansiktet selv, hente og dele ut mat, hente drikke), sitte rolig og ikke være høylytte – øve på å høre på de voksne og reglene som er satt. Spise ordentlig, sitte på rumpa, vente på tur og vente på å høre sitt eget navn ...   **Aktiviteter:**   * Bord-aktiviteter som puslespill, maling, tegning, spill, plastelina og annet * Språkutvikling gjennom «barnas hus» (Tilhørighet, trygghet, språkstimulering – snakke om det de ser på bildene) + andre bilder på dører + veggene, konkreter. * Materialer og leker tilpasset barnegruppen, men et mindre men variert utvalg |
| **Hva finnes av materiale her?** |
| * Maling + malingskoster * Ark * Spill * Puslespill * «Barnas Hus» (bilde av familie m.m) * Bilder på vegger og dører * Materialer som skiftes ut regelmessig for å stimulere til nye opplevelser og mestringsopplevelser, samt utfordringer i en her-og-nå setting   Materialer skiftes ut av andre materialer vi har i de andre rommene for å få ulike erfaringer og endringer i rommet. |
| **Hva er den voksne sin rolle i rommet?** |
| * Se barns behov og interesser * Hente ulike materialer så det ikke blir kjedelig * Vise hva man kan gjøre med naturmaterialer, annet * Inspirere * Sette grenser * Veilede i aktiviteter * Hjelpe barna å forstå spill og aktiviteter * Utfordre barna til å prøve selv ... Hjelpe ved behov * Vise hvordan man skal behandle leker og andre materialer, og hvordan leker og materialer kan brukes * Hjelpe barna å oppøve sosial kompetanse, barna skal respektere hverandre og være gode mot hverandre: lære og samarbeide og dele, lære å inkludere andre i lek, hjelpe hverandre (veilede: kan du hjelpe «navn»?) * Hjelpe barna å lære det å vente på tur * Den voksne skal være deltakende og tilstedeværende i situasjoner og aktiviteter sammen med barna * Barna vil gjerne at du bidrar * Hjelpe meg å telle, det kan være gøy! (telleramsen: et og et objekt skilles og legges på rekke, også kan vi telle sammen) * Hjelpe meg til å forstå spill, puslespill og å utfordre meg kognitivt * Kanskje du kan hjelpe meg (barnet) å navngi det jeg ser hvis jeg ikke forstår det * Du kan gjerne invitere meg (barnet) til å stille åpne spørsmål slik at jeg kan snakke mer og utvikle min språkkompetanse * Navngi gjenstander, jeg (barnet) vil gjerne vite hva jeg ser på og det som opptar meg * Jeg vil gjerne at du (som voksen) hjelper meg å forstå regler og at du forklarer hvorfor reglene settes * Gi ros når jeg (barnet) gjør noe bra, eller er god på noe. Det gjør at jeg føler meg sett og at jeg er god på noe (selvbilde, selvfølelse, selvtillit) og føler meg viktig. * **Vaske leker, alle overflater, stoler, bord og andre berøringspunkter (se eget ark).**   **PROGRESJON /MÅL:**  Rammeplanen sier:  *«****Progresjon*** *i barnehagen innebærer at alle barna skal utvikle seg, lære og oppleve fremgang. Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Barn skal få utfordringer tilpasset sine erfaringer, interesser, kunnskaper og ferdigheter».*   * I rommet skal barna oppleve fremgang ift. kognitive ferdigheter (som har med tenking å gjøre) gjennom spill, sortering, «kims lek» og lignende, med hjelp fra en voksen. Etter hvert vil barna kunne mestre mer og mer på egenhånd. * Barna skal kunne oppøve finmotorikken sin gjennom puslespill, og annet, som krever små fingerbevegelser. * Barna skal kunne videreutvikle sine kreative evner og kompetanse * Barna skal kunne få begynnende kunnskap i for eksempel å telle og å sortere * Barna skal kunne navnet på ulike farger * Barna skal kunne oppøve sin sosiale kompetanse, samt språkutvikling, i samspill med andre barn og voksne. * Barna skal få oppleve mestring gjennom de aktivitetene som er tilgjengelige – aktivitetene skal tilpasses barnas ulike forutsetninger, samtidig stimulere til progresjon gjennom ulike aktiviteter * I måltidsituasjoner skal barna kunne regler, lytte, oppøve ferdigheter når det gjelder å kunne bruke kniv, gaffel, skje, håndvask ... |